Gebruik van koggelramme by KI | Landbou
Gebruik van koggelramme by KI
Ek onttrek my ramme van my ooie na paartyd. Ek gebruik tans koggelramme voordat my teelramme by my ooie kom. Ek wil ‘n groep ooie laat KI. Geld die beginsel van totale onttrekking en gebruik van koggelramme ook in die geval van KI?
Die beginsel van koggelramme by ooie wat geïnsemineer gaan word, is beslis steeds van toepassing. Die enigste geval waar dit nie van toepassing is nie, is wanneer ooie steeds in kontak (sig of reuk) met ramme is.
In die geval waar ooie geensins naby ramme was vir ‘n periode van twee maande of meer nie, is die teenwoordigheid van koggelramme by die ooie ‘n besliste prikkelfaktor wat veroorsaak dat die ooie weer in siklus begin kom, wat ‘n positiewe effek op die hele proses van sinchronisasie en uiteindelike besetting van ooie na KI het.
Opsommend: Dit maak nie saak watter tegniek toegepas gaan word om ooie te beset nie, die teenwoordigheid van koggelramme na ‘n tyd van afwesigheid van ramme naby ooie, is altyd ‘n goeie praktyk.
Geskryf deur: Hendriette Stafford, Ramsem. www.ramsem.com
Vir verdere inligting oor koggelramme gaan na:
Klik op Teling
Klik op Ramme
Klik op Koggelramme
Een voorbeeld verskyn hieronder